Chaetorhopalus

Chaetorhopalus er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).

Utseende 
Små (gjerne 1-2 millimeter), mørke, avlange kortvinger. Hodet er forholdsvis stort, trapesformet, med små, runde fasettøyne. Antennene er middels lange, de to innerste leddene ganske lite fortykket, det ytterste leddet er stort og danner en klubbe. Maksillepalpene er temmelig korte, det ytterste leddet forstørret. Pronotum er omtrent så bredt som langt, med sterkt rundede sider og en dyp, oval grop ved roten. Dekkvingene dekker mindre enn halve bakkroppen, er glatte og blanke, fint hårete med en skarp lengdestripe nær innerkanten (sømmen). Bakkroppen er kort sylindrisk. Beina er middels lange, ganske kraftige. Leggen (tibia) på det midtre beinparet er gjerne noe utvidet hos hannen, med en kraftig, innoverrettet pigg i midten.

Utbredelse 
Slekten er utbredt i Afrika.

Systematisk oversikt 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien køllebiller Pselaphinae Latreille, 1802
 Stammen Trichonychini 
 Slekten Chaetorhopalus Raffray, 1887
 Chaetorhopalus atomus (L.W. Schaufuss, 1882)
 Chaetorhopalus bracatus Jeannel, 1956
 Chaetorhopalus brevifrons (Jeannel, 1953)
 Chaetorhopalus elongatus Jeannel, 1952
 Chaetorhopalus exilis Jeannel, 1952
 Chaetorhopalus minutissimus Jeannel, 1952
 Chaetorhopalus oblongus (Jeannel, 1952)
 Chaetorhopalus pallipes C. Blattný, 1925
 Chaetorhopalus pygmaeus (Jeannel, 1952)
 Chaetorhopalus unicolor Raffray, 1887

Eksterne lenker 
 

Køllebiller
Biller formelt beskrevet i 1887
Dyr formelt beskrevet av Achille Raffray